Stiv Džobs predstavio novi tablet kompjuter nazvan Ajped
Posle višemesečnog podsticanja znatiželje potrošača, Stiv Džobs predstavio danas novi proizvod - prenosni kompjuter bez tastature
Slično fenomenalno popularnom telefonu Ajfon i multimedija plejeru Ajpod - Ajped ima ekran osetljiv na dodir. Veličine je približno 20 puta 30 centimetara, debljine nešto više od jednog centimetra, a težak svega 680 grama. Procesor je od jednog gigaherca i ima fleš memoriju od 16, 32 ili 64 gigabajta. Baterija navodno traje 10 sati, a u stendbaj modu čak mesec dana. Njime može da se komunicira preko interneta, da se na njemu piše, čitaju elektronske novine, gledaju slike i filmovi. Mogu da se prave beleške, da se crta i slika. Za razliku od dosadašnjih čitača elektronskih knjiga, Ajped prikazuje ilustracije u boji, a ne samo u nijansama crne boje. Epl očekuje da će za novi uređaj najviše biti zaniteresovani učenici i studenti, jer nagoveštava da će mnogi udžbenici biti izdavani u elektronskoj verziji, jeftinijoj od štampane. U zavisnosti od modela cena Ajpeda će biti između 500 i 830 dolara.